Document ID: /roh_data/filtered/fineweb-2-filterrobots_roh.jsonl.gz/17683

Suenter las attatgas da Paris ils 13 da november 2015 han las autoritads franzosas serrà 3 moscheas. Il minister franzos da l'intern Bernard Cazeneuve ha discurrì oz a Paris dad operaziuns encunter predicaturs dad odi ed uniuns pseudo-culturalas.
Duas moscheas sajan gia vegnidas serradas l'emna passada en las citads da Lyon e da Gennevilliers. En ina moschea ch'è vegnida serrada oz a Paris han ins intercurrì 2235 localitads e mess 9 persunas radicalisadas sut arrest da chasa. 263 suspectads èn vegnids arrestads e 334 armas vegnidas confiscadas.
Pussiblas èn quellas mesiras pervi dal stadi urgenza ch'era vegnì proclama en consequenza da las attatgas terroristicas cun 130 unfrendas.
RR novitads 18:00